CELEX: C2004/118/110
Language: fi
Date: 2004-04-30 00:00:00
Title: Asia T-131/04: Luc Jacobsin 26.3.2004 Euroopan yhteisöjen komissiota vastaan nostama kanne

30.4.2004   
            
            
               FI
            
            
               Euroopan unionin virallinen lehti
            
            
               C 118/51
            
         Luc Jacobsin 26.3.2004 Euroopan yhteisöjen komissiota vastaan nostama kanne
   (Asia T-131/04)
   (2004/C 118/110)
   Oikeudenkäyntikieli: ranska
   Luc Jacobs, kotipaikka Bryssel, on nostanut 26.3.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustaja on asianajaja Nicolas Lhoëst, prosessiosoite Luxemburgissa.
   Kantaja vaatii, että ensimmäisen oikeusasteen tuomioistuin
   
               —
            
            
               Kumoaa nimittävän viranomaisen 14.4.2003 tekemän päätöksen siltä osin kuin siinä
               
                           —
                        
                        
                           ei vahvistettu kantajan määrittelemistä palkkaluokkaan B4, tasolle 3 hänen palvelukseen ottamisensa yhteydessä
                        
                     
                           —
                        
                        
                           ei palautettu kantajan uraa ennalleen palkkaluokan osalta aikaistamalla sitä päivämäärää, jolloin hänet ylennettiin palkkaluokkaan B3 ja myöntämällä hänelle tarvittaessa ylennys palkkaluokkaan B2
                        
                     
                           —
                        
                        
                           rajoitettiin palkkaluokan uudelleenmäärittelyä koskevan päätöksen rahallisia vaikutuksia siten, että se tuli voimaan vasta 5.10.1995
                        
                     
         
               —
            
            
               Kumoaa nimittävän viranomaisen 11.12.2003 tekemän päätöksen, joka toimitettiin kantajalle 16.12.2003 ja jolla hylättiin kantajan valitus nro R/473/03
            
         
               —
            
            
               Velvoittaa vastaajan maksamaan väliaikaisesti 125 000 euron suuruiseksi vahvistetun korvauksen siinä tapauksessa, että vastaajalla ei ole mahdollisuutta palauttaa kantajan uraa ennalleen palkkaluokkien osalta
            
         
               —
            
            
               Velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut:
   Tämän asian kantaja, joka oli palvelukseen ottamisensa yhteydessä tammikuussa 1991 määritelty palkkaluokkaan B5, tasolle 3, riitauttaa nimittävän viranomaisen päätöksen, jolla tämä palkkaluokkaan määrittely vahvistettiin sen tarkistamisen yhteydessä palkkaluokaksi B4, tasolle 2, eikä palkkaluokaksi B4, tasolle 3, ja jolla jätettiin palauttamasta kantajan ura ennalleen ja rajattiin kantajan palkkaluokan uudelleenmäärittelyä koskevan vaikutuksia siten, että ne alkavat 5.10.1995.
   Perusteet ovat samat kuin asiassa T-125/04, Rousseaux vastaan komissio.